Enamus uuringuid on näidanud, et mahetehnoloogial kasvatatud köögiviljades ja marjades on antioksüdatiivne aktiivsus 30-120% suurem. Erinevad mahe ja tava taimse toidu võrdlemised on näidanud, et mahepuu- ja juurvili on kuivainerikkam, sisaldab rohkem vitamiin C (63%), vitamiin E (62%), fosforit (63%) ja suhkruid, mis võib olla ka üheks põhjuseks, miks mahedalt  kasvatatud toidutaim või vili maitseb paremini kui kemikaalidega väetatud ja pritsitud. 72% uurimustöödest on selgunud, et võrreldes kemikaalidega viljeletud taimedega, leidub mahedalt kasvatatud taimedes enam sekundaarseid metaboliite - polüfenoole. Polüfenoolidel on kõrged antioksüdatiivsed omadused ning nad vähendavad riski haigestuda arterioskleroosi, vähki, südamelihas-, seedeelundite-, neuroloogilistesse ja maksahaigustesse, samuti ennetavad ülekaalulisust ja allergiad.